โต หยูฮัง

โต หยูฮัง (; ; พินอิน: Dù Yǔhán) ดารานักแสดงชาวฮ่องกง เกิดเมื่อวันที่ 1 มกราคม ค.ศ. 1981 ที่ฮ่องกง เป็นนักแสดงภาพยนตร์กำลังภายใน

จัดเป็นนักแสดงรุ่นใหม่ที่มีฝีมือในภาพยนตร์แนวนี้ เคยเข้าร่วมการแข่งขันกังฟูหรือวูซูในระดับการแข่งขันมหกรรมกีฬาต่าง ๆ เช่น เหรียญเงินเอเชียนเกมส์ 2002, เหรียญทองอีสต์เอเชียนเกมส์ 2005 เริ่มเป็นนักแสดงจากบทประกอบในภาพยนตร์เรื่อง Ip Man ในปี ค.ศ. 2007 และแสดงตามมาอีกหลายเรื่อง เช่น Bodyguards and Assassins ในปี ค.ศ. 2009,  Ip Man 2 ค.ศ. 2010 และรับบทปรมาจารย์หย่งชุนยิป มัน ในปี ค.ศ. 2010 จาก The Legend is Born – Ip Man

โต หยูฮัง เริ่มเรียนวูซูตั้งแต่อายุ 6 ขวบจากชั้นเรียนของสหภาพวูซูฮ่องกง และเริ่มมีส่วนร่วมในการแข่งขันวูซู ในปี ค.ศ. 1999 เมื่ออายุ 18 ปีในการรับรางวัลเหรียญทองประเภทฉางฉวน ในการแข่งขันวูซูชิงแชมป์โลก 1999 กลายเป็นแชมป์วูซูที่อายุน้อยที่สุดในฮ่องกง และยังเข้าร่วมในการแข่งขันในปี ค.ศ. 2001 และค.ศ. 2003 และในปี ค.ศ. 2002 ก็ได้เหรียญเงินประเภทฉางฉวน จากเอเชียนเกมส์ในครั้งนั้น อีกทั้งในการวิ่งคบเพลิงในการเปิดการแข่งขันโอลิมปิก 2008 ที่กรุงปักกิ่ง ก็ได้เป็นตัวแทนในจำนวน 120 คนของฮ่องกง ร่วมวิ่งด้วย จากนั้นก็ได้เข้าสู่วงการบันเทิง

การแสดง
 ปี  เรื่อง  บทบาท  หมายเหตุ 2008  Ip Man葉問  ลูกน้องของจิน ซานโถว ยังทำหน้าที่ที่ปรึกษาในการแสดงหย่งชุนด้วย 2009  Bodyguards and Assassins十月圍城     2010  Ip Man 2葉問2  อาไก๊ (ลูกศิษย์ของอาจารย์หง)  ยังทำหน้าที่ที่ปรึกษาในการแสดงหย่งชุนด้วย 2010  The Legend is Born – Ip Man葉問前傳  ยิป มัน   2011  Choy Lee Fut蔡李佛    ดารารับเชิญ 2011  The Harbor, 2012港都2012     2011  The Woman Knight of Mirror Lake競雄女俠·秋瑾  ซู ซิหลิน   2011  1911辛亥革命  เสี่ยว ปิงคุน   2011  Summer Love戀夏戀夏戀戀下  น้องชายของไรอัน   2012  Wu Dang大武當之天地密碼  นักพรตเต๋า  2012  Zombie 108棄城Z-108  ตำรวจหน่วยสวาท  ดารารับเชิญ

อ้างอิง

แหล่งข้อมูลอื่น



หมวดหมู่:บุคคลที่เกิดในปี พ.ศ. 2524
หมวดหมู่:บุคคลที่ยังมีชีวิตอยู่
หมวดหมู่:นักแสดงฮ่องกง
หมวดหมู่:ผู้ฝึกศิลปะการต่อสู้ชาวฮ่องกง
หมวดหมู่:นักกีฬาเหรียญเงินเอเชียนเกมส์